Atinganɛ

Atinganɛ: Atinganɛ de la nɛra asaala yu'urɛ ti Farefari duma tara sigera bii bɔ'ɔra ba kɔma ti la dɛna ba yu'ura. Atinganɛ de la budaa bii budibela yu'urɛ deti Atingampɔka mɛ dɛna pɔka bii pugela yu'urɛ.

Farefari buuri yu'ura sika la puan, ba san ta sigɛ bia ti Atinganɛ pa'alɛ yeti ba dikɛ bia la bo la tinganɛ.
Budaa san ɛɛra bii san ɛ ta yuɛ dee ka tara pɔka, budaa n di pɔga ɛ ta yuɛ dee ka tara bia Farefari buuri malema la puan, ba ni kiŋɛ la tingani ta biŋe nuurɛ la tinganɛ la yeti, tinganɛ la san suŋɛ ti a di pɔga bii a nyɛ balum (dɔgɛ bia) yere la puan, ba wan bo tinganɛ la sɛla(nua, bua, pesigo, baa, baafɔ) bii ba dikɛ bia la ta bo tinganɛ la ti a gura e ti daaŋɔ da paara bia la.

Tinganɛ la san sirum suŋɛ ti ba nyɛ ba n boti sɛla la, ba wan lebese nuurɛ la de nyaa dikɛ bia la sigɛ tinganɛ la ti ba wi'ira e ti Atinganɛ, Basɛba mɛ ni kɔ'ɔm sigɛ la tinganɛ la yu'urɛ magesɛ wuu, Asolepiiro, Ate'elegua, Abooŋo, Adua, Akɛbega. Bia la san le dɛna bipugela, ba ta'am kelum dikɛ ka sigɛ tinganɛ la yu'urɛ ti ba wi'ira ti Asolepiiromah, Ate'eleguamah, Abooŋomah, Aduabunɔ/Aduamah bii Akɛbegamah. 

Viisegɔ Lɔgerɔ